નવી દિલ્હી, તા. 22 : સીબીઆઈના વિશેષ જજ બી. એચ. લોયાના મૃત્યુને લગતી અરજીઓમાં ઉઠાવાયેલા મુદ્દા `ગંભીર' તરીકે સુપ્રીમ કોર્ટે ઓળખાવ્યા હતા, પરંતુ આ કેસમાં ભાજપના પ્રમુખ અમિત શાહનું નામ ઉખેળવા બદલ સિનિયર વકીલ દુષ્યંત દવેને ઠમઠોર્યા હતા. બૉમ્બે હાઈ કોર્ટમાં જનહિત અરજી નોંધાવનારી મુંબઈના વકીલોની સંસ્થા વતી હાજર રહેલા દવેએ જ્યારે એવો આક્ષેપ કર્યો કે અમિત શાહને બચાવવા માટે બધું કરાઈ રહ્યું છે ત્યારે ખંડપીઠ ચિઢાઈ હતી.